kardosdrur/scandi-wiki huggingface dataset:
Eurovision Song Contest 1960

Eurovision Song Contest 1960 blev afholdt i London i Storbritannien. Selvom Holland havde vundet året før med "Een beetje", ønskede hollandsk tv ikke at afholde konkurrencen i 1960, og værtsskabet gik i stedet til britiske BBC. Årets vært var Katie Boyle. Hun skulle senere vende tilbage i denne rolle i hhv. 1963, 1968 og 1974. Luxembourg vendte tilbage, mens Norge debuterede, hvilket betød at der var 13 sange i 1960.

Kokurrencen blev vundet af Frankrig med sangen "Tom Pillibi", sunget af Jacqueline Boyer. Den britiske sanger Bryan Johnson var bror til Teddy Johnson, der havde deltaget for Storbritannien året før sammen med Pearl Car.

Deltagere og resultater 

1.: Titelfrasen er på fransk, resten af sangen er på tysk.

Scoreboard

Noter

Litteratur 
 O'Connor, John Kennedy, 2005: 50 år med Melodi Grand Prix - Eurovision Song Contest. Dansk udgave (oversættelse: Ulla Oxvig). Turbine Forlaget, DR. .

1960
Musik i 1960
Nepali Congress

Nepali Congress el. Nepals Kongresparti er et af Nepals dominerende politiske partier, grundlagt i 1949. Ud af de fem frie parlamentsvalg, der har været afholdt i Nepal gennem de siste 50 år har partiet vundet de tre (1959, 1991 og 1999) og blevet næststørst i de to øvrige (1994 og 2008). Partiet er et socialdemokratisk og centerorienteret parti, der ligesom det indiske kongresparti, med varierende succes, har forsøgt at etablere sig som nationalt masseparti. Partiet er medlem af Socialistisk Internationale.

Op til sin død i 1982 var partiets ubestridte leder B.P. Koirala, og efter en periode omkring genetablering af flerpartidemokrati i Nepal fra 1990 med varierende lederskab af først og fremmest de ældre lederskikkelser Ganesh Man Singh, Krishna Prasad Bhattarai og G.P. Koirala suppleret af Sher Bahadur Deuba, overtog Girija Prasad Koirala gradvis kontrollen over partiet.

G.P. Koirala og Nepali Congress har spillet en meget afgørende rolle i forbindelse med fredsprocessen med maoisterne, og G.P. Koirala har været premierminister i overgangsregeringen fra 2006-08. Ved parlamentsvalget 10. april 2008 til et forfatningsgivende parlament vandt maoisterne en jordskredssejr, hvor de fik 229 pladser ud af i alt 601, men Nepali Congress blev dog det næststørste parti med 115 pladser i parlamentet.

G.P. Koirala meddelte herefter parlamentet at han ønskede at fratræde posten som premierminister, men hans fratræden måtte dog afvente valget af nyt nationalt overhoved, præsidentvalget, da det er præsidenten, som G.P. Koiralas aftrædelsesbegæring skal afleveres til (efter afskaffelse af monarkiet). Ved præsidentvalget fik kandidaten fra Nepali Congress (Ram Baran Yadav) flest stemmer ved første afstemning den 19. juli 2008, hvor han fik 294 ud af de afgivne 578 stemmer, hvorefter han blot manglede 4 for at opnå valg.

Eksterne henvisninger 

 Nepali Congress – partiets officielle website

Congress
Gustavus Fox

Gustavus Vasa Fox (13. juni 1821 – 29. oktober 1883) var officer i United States Navy og gjorde tjeneste under den amerikanske borgerkrig.

Biografi 
Fox blev født i Saugus, Massachusetts og studerede ved Phillips Academy, Andover [1835]. Han blev udnævnt til kadet den. 12. januar 1838. Under den Mexicansk-amerikanske krig, gjorde han tjeneste om bord på briggen Washington i Commodore Matthew Perrys eskadre og deltog aktivt i den anden ekspedition mod byen Tabasco i Mexico, 14.-16. januar 1847, som førte til byens erobring. Han havde kommandoen over adskillige postdampere og efter sin tilbagetræden fra flåden den 30. juli 1856 var han beskæftiget med fremstilling af uldne stoffer. 

Ved starten af den amerikanske borgerkrig meldte han sig som frivillig. Han fik en midlertidig stilling i flåden og blev sendt af sted i damperen Baltic for at undsætte major Robert Anderson og dennes folk på Fort Sumter, og bragte dem væk. 

Den 1. august 1861 udnævnte præsident Abraham Lincoln ham til viceflådeminister, en post han beholdt indtil krigens slutning. I 1866 blev han sendt på en særlig mission til Rusland og overbragte Zar Alexander 2. præsidentens lykønskninger i anledning af, at han var sluppet godt fra et mordforsøg. Hans rejse blev foretaget i monitoren USS Miantonomoh, som var den første i sin klasse til at krydse Atlanterhavet. Den blev ledsaget af USS Augusta.

I 1882 udsendte han en bog som foreslog, at Samana Cay på Bahamas var Guanahani, eller San Salvador, den første ø, som Christoffer Columbus nåede ved sin opdagelse af Amerika. Bogen opnåede ikke megen opmærksomhed før i 1986, da National Geographic Society også udpegede Samana Cay til at være San Salvador.

Fox døde i Lowell, Massachusetts i en alder af 62 år. 

To skibe i USA's flåde har fået navnet USS Fox til erindring om ham.

Udgivelser 
 Fox, Gustavus V. (1882), An Attempt to Solve the Problem of the First Landing Place of Columbus in the New World. Report of the Superintendent of the U. S. Coast and Geodetic Survey (Appendix No. 18, June 1880), Washington: Government Printing Office.

Militærfolk fra USA
Personer i den amerikanske borgerkrig
Personer fra Massachusetts
Larry Bird

Lawrence Joseph "Larry" Bird (født 7. december 1956, i West Baden Springs, Indiana, USA) er en tidligere amerikansk basketballspiller, som tilbragte hele sin karriere i NBA, fra 1979 til 1992, som forward hos Boston Celtics. I denne periode vandt han 3 NBA-mesterskaber, og blev 3 gange valgt som ligaens MVP. For Boston spillede han i nr. 33. Bird blev i 1996 valgt som en af ligaens bedste spillere nogensinde og blev i 1998 stemt ind i basketbold Hall of Fame. Birds rekord for flest points i en kamp (60) er stadig det meste en Celtics-spiller har scoret i en og samme kamp. Bird fungerede desuden efter sin spillerkarriere både som træner (1997–2000) og præsident (2003–2017) for NBA-holdet Indiana Pacers.

I 1998 blev Bird optaget i Naismith Memorial Basketball Hall of Fame.

Landshold 
Bird repræsenterede i 1992 det amerikanske "Dream Team" landshold ved OL i Barcelona, og var med til at vinde guldmedaljen i basketball.

Eksterne henvisninger 

 Spillerinfo

Personer fra Indiana
Basketballspillere fra USA
Basketballspillere fra Boston Celtics
Medlemmer af Naismith Memorial Basketball Hall of Fame
Thylands Idrætsefterskole

Thylands Idrætsefterskole var en efterskole, der var beliggende ved Hundborg i Thy, i Thisted Kommune. Den gik konkurs i februar 2016.

Historie 
På en måde blev grunden til Thylands Idrætsefterskole lagt i 1943, da tyskerne byggede fire store bygninger i tilknytning til en radar- og pejlestation.
 
Efter kapitulationen købte nogle interesserede mennesker bygningerne for at oprette en efterskole. Bygningerne lå ikke mere end 400 meter fra mindestenen for Thylands Højskole, så ønsket om at få en fri skole på egnen var stærkt rodfæstet.
 
Det første hold elever begyndte i november 1947, otte elever udgjorde dette pionerhold. Siden da har udbygninger og renoveringer fundet sted, således at skolen hver sommer kunne byde velkommen til 118 elever, 64 piger og 54 drenge fordelt på 8., 9. og 10. klassetrin.

Thylands Idrætsefterskole lå på "Gåsebjerget" i Thy.

Skolen gik konkurs i februar 2016, efter at kun 24 elever havde tilmeldt sig skolen.

Referencer

Eksterne henvisninger 
 Hjemmeside 

Efterskoler
Bygninger, konstruktioner og anlæg i Thisted Kommune
Etableret i 1947
Ophørt i 2016
Patrick Ewing

Patrick Aloysius Ewing (født 5. august 1962, i Kingston, Jamaica) er en pensioneret amerikansk basketballspiller, som tilbragte størstedelen af sin NBA-karriere hos New York Knicks, hvor han spillede fra 1985 til 2000. Han nåede desuden at spille en enkelt sæson hos henholdsvis Seattle SuperSonics og Orlando Magic. Han regnes ofte som en af sin tids allerbedste spillere på center-positionen, og er blandt andet 11 gange blevet udtaget til NBA's All-Star hold.

I 2008 blev Ewing optaget i Naismith Memorial Basketball Hall of Fame.

Landshold 
Ewing repræsenterede i 1984 og 1992 det amerikanske landshold ved henholdsvis OL i Los Angeles og OL i Barcelona. Begge gange endte det med guldmedaljer.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Ludvig 3. af Frankrig

Ludvig 3. () (ca. 865–5. august 882) var konge af Det Vestfrankiske Rige, en forgænger for nutidens Frankrig, fra 879 til 882. 

Han var søn af Ludvig den Stammende. Ved faderens død deltes riget mellem Ludvig og broderen Karloman 2. Han efterlod sig ingen børn.

Konger af Frankrig
Frankiske konger
Karolingerne
Omkomne ved rideulykker
Paul Pierce

Paul Anthony Pierce (født 13. oktober 1977 i Oakland, Californien, USA) er en amerikansk basketballspiller.

Siden han blev draftet i 1998, har han spillet for NBA-klubben Boston Celtics, men skiftede i 2013 til Brooklyn Nets. Sammen med Celtics, var han med til at vinde NBA-mesterskabet i 2008 og er desuden seks gange blevet valgt til ligaens All-Star hold.

Eksterne henvisninger 

 Spillerinfo

Basketballspillere fra USA
Personer fra Californien
Boston Celtics
Karloman 2. af Frankrig

Karloman 2. (866–884) var konge af Det Vestfrankiske Rige, en forgænger for nutidens Frankrig, fra 879 til 884.

Karloman var søn af Ludvig den Stammende. Ved faderens død i 879 deltes riget mellem Karloman 2. og broderen Ludvig 3. Ved broderens død i 882 arvede han også dennes del af riget.

Eksterne links 

Konger af Frankrig
Frankiske konger
Karolingerne
Grambogård

Grambogård er et dansk slagteri beliggende i Tommerup på Fyn. Virksomheden omsætter for ca. 45 mio. kr. årligt.

Historie 
Grambogård var oprindeligt en kværgfarm, men da en mejerist flyttede ind i nabohuset, begyndte planerne om at starte et selvstændigt mejeri. Mejeriet blev åbnet i oktober 1998. Kort tid efter blev en slagterforretning i Tommerup købt af mejeriet for at begynde en produktion af slagtervarer. Samtidig blev en grisefarm få kilometer fra Grambogård opkøbt. I dag har Grambogård indgået samarbejde med flere fynske landbrug om levering af slagterivarer. Mejeriet gik konkurs i 2009, men slagteridelen fortsatte.

Eksterne henvisninger
 Grambogaards hjemmeside

Kødproducenter i Danmark
Slagterier
Steve Nash

Stephen John "Steve" Nash (født 7. februar 1974, i Johannesburg, Sydafrika) er en canadisk basketballspiller, der spillede som point guard i NBA.

Nash spillede på klubplan for henholdsvis Phoenix Suns, Dallas Mavericks og Los Angeles Lakers i en karriere, der i alt strakte sig over 20 år (1996-2015). Længst tid (10 sæsoner) tilbragte han hos Phoenix, og det var her at han to gange, i 2005 og 2006, blev kåret til ligaens mest værdifulde spiller (MVP). Han blev desuden hele otte gange (2002, 2003, 2005, 2006, 2007, 2008, 2010 og 2012) udtaget til NBA All-Star Game, en hædersbevisning for ligaens bedste spillere. 

Med Canadas landshold deltog Nash ved OL 2000 i Sydney, Australien.

I 2018 blev Nash optaget i Naismith Memorial Basketball Hall of Fame.

Eksterne henvisninger 

 Spillerinfo

Basketballspillere fra Canada
Medlemmer af Naismith Memorial Basketball Hall of Fame
Personer fra Johannesburg
Centrallåsesystem

Et centrallåsesystem er et system, som kan låse en hel bil op eller i samtidigt.

De fleste biler er i dag standardudstyret med det, mens det til de allerbilligste normalt kan leveres som ekstraudstyr.

Tidligere systemer kunne kun åbne for- og bagdørene, mens nyere systemer også oplåser tankdæksel og bagklap.

Systemet aktiveres udefra enten ved hjælp af nøglen i låsen i en af fordørene eller med en fjernbetjening, mens det indefra kan aktiveres enten med den normale låseknap øverst på døren, eller med en særlig tast anbragt i instrumentbrættet eller på førerdøren.

Den nyeste udvikling er det såkaldte "nøglefrie" system, som tilbydes som ekstraudstyr til flere og flere biler, som betyder, at man blot skal have bilnøglen i lommen eller tasken, hvorefter bilen automatisk låses op, når føreren nærmer sig bilen.

Se også 
Børnesikring
Rudeoptræk

Biltilbehør
Låse
Oda Nielsen

Oda Laurenze Helmine Nielsen født Larssen (7. august 1851 i Libaus, Letland – 11. september 1936 i Vedbæk) var en dansk skuespillerinde.

Hun scenedebuterede på Casino i 1870 og blev snart teaterets primadonna, men forlod allerede teateret efter et år for at gifte sig og flytte med sin mand til Paris. Efter mandens død i 1880 vendte hun tilbage til København, hvor hun (i 1881) igen blev engageret på Casino og blev kendt som byens mest mesterlige franskinspireret teaterskuespillerinde inspireret af de store franske skuespillerinder Sarah Bernhardt og Anna Judic. Efter Casino optrådte hun på Det kongelige Teater og Dagmarteatret (1884), hvor hun havde sin største publikumssucces som hovedrollen i Henri Meilhac og Albert Millauds operette Frøken Nitouche.

Fra 1886 til 1902 var hun på Det kongelige Teater, afbrudt af turnere i Norge i 1884, 1886, 1887 og igen i 1904. Senere turnerede hun i USA, Sverige og Norge. og optrådte på både Dagmarteatret, Betty Nansen Teatret og Folketeatret. Hun fortsatte skuespillet til langt op i alderen: som 80-årig turnerede hun i provinsen. Og blev i sine ældre dage højt elsket som i rollen som en elskværdig gammel bedstemoder, der i sort silkekjole og med kyse og hvide hængekrøller sang børnesange og læste eventyr for de mindste.

Hun modtog i 1910 medaljen Ingenio et arti og i 1920 Fortjenstmedaljen i guld.

Oda Nielsen blev født på et skib i Libaus havn i Letland. Hun var datter af skibsreder, vicekonsul i Malmø Jens Larssen (1820-1885) og hustru Caresia Larssen (pigenavn: Møller) (1822-1874). Hun var gift to gange. Først i 1871 med telegrafist i Det store nordiske telegrafselskab Jens Petersen (1843-1880). Så i 1884 med skuespiller og teaterdirektør Martinius Nielsen. Hun er mor til tegneren og dekorationsmaleren Kay Nielsen (1886-1957). Hun endte sine dage som 85-årig i en æresbolig i Fredensborg og ligger begravet på Vestre Kirkegård i København.

Filmografi 
 1910 – Hvem er hun?  (som Jacqueline Fleuriot; instruktør Holger Rasmussen)
 1910 – Massösens offer (som Beate Vinge, proprietærens hustru; instruktør Alfred Lind; svensk film)
 1910 – Tyven (ukendt instruktør)
 1921 – Lykkens Galoscher (som Madam Henderson; instruktør Gunnar Sommerfeldt)

Litteratur 
Holger Jerrild, "Hos Fru Oda Nielsen", s. 368-376 i: Gads Danske Magasin, 1933.

Eksterne henvisninger 
 

 Oda Nielsen på Dansk Kvindebiografisk Leksikon
 

Teaterskuespillere fra Danmark
Stumfilmskuespillere fra Danmark
Danskere i 1800-tallet
Danskere i 1900-tallet
Modtagere af Fortjenstmedaljen i guld
Modtagere af Ingenio et arti
Personer i Kraks Blå Bog (afdøde)
Personer i Dansk Biografisk Leksikon
Personer i Dansk Kvindebiografisk Leksikon
Modtagere af Tagea Brandts Rejselegat
Vince Carter

Vincent Lamar "Vince" Carter (født 26. januar 1977 i Daytona Beach, Florida) er en amerikansk basketballspiller, som spiller i NBA-klubben Atlanta Hawks. Han har tidligere repræsenteret Toronto Raptors, Orlando Magic, New Jersey Nets, Phoenix Suns, Dallas Mavericks og Memphis Grizzlies. Carter er otte gange blevet valgt til NBA's All-star hold og blev i 1999 valgt som årets bedste rookie (førsteårsspiller).

OL-dunk 
Ved OL i Sydney i år 2000, gjorde Vince Carter sig verdenskendt da han i kampen mellem USA og Frankrig hoppede over den 2,18 meter høje franske centerspiller Frédéric Weis og dunkede bolden i kurven. Vince Carters medspiller, Jason Kidd, udtalte om dunket: "One of the best plays I've ever seen." Senere kaldte et fransk medie dunket for "le dunk de la mort", altså "dødens dunk".

Landshold 
Carter repræsenterede i år 2000 det amerikanske landshold ved OL i Sydney og var med til at vinde guldmedaljer.

Klubber 
 1998-2004: Toronto Raptors
 2004-2009: New Jersey Nets
 2009-2010: Orlando Magic
 2010-2011: Phoenix Suns
 2011-2014: Dallas Mavericks
 2014-2017: Memphis Grizzlies
 2017- : Sacramento Kings

Eksterne henvisninger 

 Spillerinfo

Basketballspillere fra USA
Personer fra Florida
Olympiske mestre fra USA
Medaljevindere ved sommer-OL 2000
Guitar Hero

Guitar Hero er det første spil i Guitar Hero-serien, udviklet af Harmonix Music Systems og udgivet af RedOctane til PlayStation 2. Spillet blev udviklet i samarbejde mellem RedOctane og Harmonix, som ville lave et GuitarFreaks-lignende spil.

Meningen med spillet er at spille forskellige sange med en guitar-formet controller (som skal forestille en mindre Gibson SG). Spillestilen ligner GuitarFreakss, da spilleren skal trykke på guitar-controllerensa knapper samtidigt med noter, der dukker op på skærmen. Spillet indeholder over 30 rocksange fra fem årtier, fra 1960'erne til 2000'erne, sammen med bonussange. Guitar Hero blev et overraskende hit, blev positivt modtaget og vandt adskillige priser fra stor computerspilstidskrifter, og blev betragtet som et af de mest indflydelsesrige spil i det første årti af det 21. århundrede. Spillets succes startede Guitar Hero-brandet, som har tjent mere end en milliard $ på salg, adskillige efterfølgere og andre relaterede produkter.

Der er senere blevet udgivet en videreudvikling af spillet, Rock Band, hvor man desuden kan spille på trommer og el-bas, samt synge. Dette er også muligt i Guitar Hero: World Tour.

Musik i spillet

Eksterne henvisninger 

Computerspil fra 2005
PlayStation 2-spil
David Robinson

David Maurice Robinson (født 6. august 1965, i Key West, Florida, USA) er en pensioneret amerikansk basketballspiller, som spillede for San Antonio Spurs i hele sin karriere i NBA, fra 1989 til 2003. Han vandt her to NBA-mesterskabet, i 1999 og 2003, og blev i 1995 kåret til ligaens MVP. Desuden blev han hele ti gange udtaget til ligaens All-Star hold.

I 2009 blev Robinson optaget i Naismith Memorial Basketball Hall of Fame.

Landshold 
Robinson repræsenterede tre gange, i 1988, 1992 og 1996 det amerikanske landshold ved OL. I 1988 vandt han bronze, mens det blev til guldmedaljer ved legene i Barcelona og Atlanta.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra Florida
Energinet

Energinet er en selvstændig, offentlig virksomhed, der ejes af Energi-, Forsynings- og Klimaministeriet. Virksomheden blev etableret i 2005 på baggrund af en fusion mellem Eltra, Elkraft System, Elkraft Transmission og Gastra.

Energinet er en såkaldt Transmission System Operator (TSO), dvs. at Energinet har ansvaret for at drive de overordnede transmissionssystemer i Danmark inden for el og gas, på elsiden drejer det sig om 132 kV, 150 kV, 220 kV samt 400 kV systemerne. I 2014 var 25% af højspændingsledningerne kabler i jorden.

Energinet beskæftiger ca. 2000 medarbejdere og har hovedsæde i Erritsø ved Fredericia. Gasdivisionen er beliggende i Ballerup. Den 14. september 2017 besluttede Energi-, forsynings- og klimaminister Lars Christian Lilleholt efter indstilling fra Energinet.dk’s bestyrelse, at selskabets navn fremover skal være Energinet.

Arbejdsområder 
Virksomheden har ansvaret for forsyningssikkerheden, for at skabe objektive betingelser for konkurrence på energimarkederne og for indpasning af vedvarende energi i el- og gas-systemet. Desuden støttes forskning, udvikling og demonstration af nye teknologier til miljøvenlig elproduktion gennem ForskEL, ForskVE og ForskNG. Endvidere opgøres udledningen af stoffer til miljøet fra det samlede energisystem og det sikres at energisektorens beredskab er velfungerende.

På el-siden drives bl.a omformerstationen i Tjele, hvor vekselstrøm fra Tyskland og Danmark omformes til jævnstrøm til Norge, og omvendt.

På gas-siden drives 924km rørledninger, målerstationer og gaslagrene i Stenlille og Lille Torup (7 salt-kaverner). Natur- og Miljøklagenævnet gav i 2016 endeligt afslag på udvidelse af salt-kavernerne i Lille Torup.

Økonomi 
Energinets indtægter og udgifter skal balancere. Hovedparten af indtægterne opkræves via tariffer, som forbrugerne betaler via el- og gasregningen og som skal godkendes af Energitilsynet. Tarifferne dækker udgifter til drift og udbygning af el- og gassystemerne (nettarif), forsyningssikkerhed (systemtarif), og støtte til forskning og udvikling samt miljøvenlig elproduktion (PSO-tarif). Energinet har en årlig omsætning på 8-9 mia. kr.

Noter

Eksterne henvisninger 
 Energinet's hjemmeside 

Etableret i 2005
Statsejede virksomheder i Danmark
Elektrisk energi
Energi i Danmark
Dirk Nowitzki

Dirk Werner Nowitzki (født 19. juni 1978 i Würzburg, Vesttyskland) er en tidligere tysk basketballspiller som tilbragte sin 21 år lange karriere for NBA-klubben Dallas Mavericks som varede fra han blev draftet i 1998 til han stoppede i 2019. Nowitzki er 14 gange All-Star, 12 gange All-NBA og 1 MVP og er 2011 NBA champion hvor han blev kåret til NBA Finals MVP.

Landshold 
Nowitzki spillede for det tyske landshold, med hvem han i 2002 vandt bronze ved VM i USA, og i 2005 bronze ved EM i Serbien og Montenegro.

Eksterne henvisninger 

 Spillerinfo 

Personer fra Würzburg
Basketballspillere fra Tyskland
Basketballspillere fra Dallas Mavericks
Nepals premierministre

Positionen som premierminister blev grundlagt i Nepal i 1799. Kun et mindretal af Nepals premierministre har været funderet i et demokratisk mandat. Den første demokratisk valgte premierminister var Bishweshwar Prasad Koirala i 1959. Efter at Kong Mahendra i 1960 afsatte og fængslede ham, gik der 31 år før Nepals næste frie demokratiske valg i 1990, da landet blev et konstitutionelt monarki. Monarkiet blev afskaffet den 28. maj 2008 efter en afstemning i Nepals da netop nyvalgte forfatningsgivende parlament. Positionen som Nepals officielle statsoverhoved blev herefter overdraget til det nyindstiftede embede som Nepals præsident, og som landets første præsident udpegede parlamentet Ram Baran Yadav fra Nepali Congress.

Nepals nuværende premierminister er Sher Bahadur Deuba.

Nepals premierministre fra 1799 til i dag

Premierministre i Kongeriget Nepal 
(Såfremt en premierministrer har fungeret i mere end 1 periode, er antallet af perioder angivet i parentes)

Premierministre i Republikken Nepal

Se også 
 Nepals præsidenter
 Nepals konger

Premierministre
Premierministre
 
Lister over regeringsledere
Jason Kidd

Jason Frederick Kidd (født 23. marts 1973, i San Francisco, Californien, USA) er en tidligere amerikansk basketballspiller (point guard) og senere træner. Han spillede i NBA for Dallas Mavericks, (1994-1996 & 2008-20012), Phoenix Suns (1996-2001), New Jersey Nets (2001-2008) og New York Knicks (2012-2013). Kidd blev i 1995 valgt til NBA's bedste rookie (førsteårsspiller), og blev desuden hele 9 gange udtaget til NBA's All-Star hold.

I 2018 blev Kidd optaget i Naismith Memorial Basketball Hall of Fame.

Landshold 
Kidd repræsenterede i 2000 det amerikanske landshold ved OL i Sydney, hvor holdet vandt guldmedaljer.

Eksterne henvisninger 

 Spillerinfo

Basketballspillere fra USA
Medlemmer af Naismith Memorial Basketball Hall of Fame
Personer fra San Francisco
Olympiske mestre fra USA
Medaljevindere ved sommer-OL 2000
Robert Horry

Robert Keith Horry (født 25. august 1970) er en amerikansk sportskommentator, og tidligere basketballspiller, som spillede 16 sæsoner i NBA. Han er en af kun fire spillere i ligaens historie til at vinde mesterskaber med tre forskellige klubber, da han vandt flere mesterskaber med Houston Rockets, Los Angeles Lakers og San Antonio Spurs.

Klubber 
 1992-1996: Houston Rockets
 1996-1997: Phoenix Suns
 1997-2003: Los Angeles Lakers
 2003-2008: San Antonio Spurs

Eksterne henvisninger 

 Robert Horrys hjemmeside 

Personer fra Maryland
Basketballspillere fra USA
Basketballspillere fra Houston Rockets
Basketballspillere fra Phoenix Suns
Basketballspillere fra Los Angeles Lakers
Basketballspillere fra San Antonio Spurs
Ernst Antoft

Ernst Møller Antoft (født 9. september 1901 i Ugilt, død 13. oktober 1985) var en dansk arkitekt.

Uddannelse 
Uddannet som tømrer og snedker, udlært 1920, afgang fra Teknisk Skole 1925, mellem 1925 og 1940 medhjælper hos Jesper Tvede, Harald Nielsen, Vilhelm Hvalsøe og Arthur Wittmaack, Niels Westergaard, Ole Falkentorp, Povl Baumann, Viggo Jacobsen og Bent Helweg-Møller, selvstændig arkitektvirksomhed fra 1940.

Udstillinger 
Stockholm 1942, Charlottenborg 1943-1945

Arbejder 
Eget hus i Holte (1940-41), Tjæreby Sogneskole (1941), projekt til alderdomshjem for Kregome-Vinderød Kommune (1944).

Kilde 
 Weilbachs Kunsterleksikon 1947

Arkitekter fra Danmark
Danskere i 1900-tallet